ఒడిశా క్రికెట్ జట్టు

ఒడిషా క్రికెట్ జట్టు భారతదేశంలోని ఒడిషా రాష్ట్రంలో ఉన్న దేశీయ క్రికెట్ జట్టు. ఇది రంజీ ట్రోఫీలోని ఎలైట్ గ్రూప్‌లో ఉంది.

జట్టు ప్రధాన హోమ్ గ్రౌండ్ కటక్‌లోని బారాబతి స్టేడియం. హోమ్ మ్యాచ్‌లు కటక్‌లోని DRIEMS గ్రౌండ్, భువనేశ్వర్‌లోని ఈస్ట్ కోస్ట్ రైల్వే స్టేడియం, సంబల్‌పూర్‌లోని వీర్ సురేంద్ర సాయి స్టేడియం, భువనేశ్వర్‌లోని KIIT క్రికెట్ స్టేడియం తదితర మైదానాల్లో కూడా ఆడతారు. ఒడిశా క్రికెట్ జట్టును ఒడిషా క్రికెట్ అసోసియేషన్ (OCA) ఎంపిక చేస్తుంది. OCA ప్రతి సంవత్సరం ఒడిషా ప్రీమియర్ లీగ్‌ను నిర్వహిస్తుంది.

రంజీ ట్రోఫీలో జట్టు ఇటీవలి అత్యుత్తమ ప్రదర్శన 2016–17 సీజన్, 2019–20 సీజన్లలో క్వార్టర్-ఫైనల్ దశకు చేరుకుంది. 2016-17లో గోవింద పొద్దార్, 2019-20లో సుభ్రాంశు సేనాపతి కెప్టెన్సీలో వారు గత ఛాంపియన్‌లు గుజరాత్, బెంగాల్‌లతో ఓడిపోయారు.

చరిత్ర 
ఒడిశా 1949-50 రంజీ ట్రోఫీలో ఫస్ట్-క్లాస్ స్థాయిలో ఆడి బీహార్ చేతిలో 356 పరుగుల తేడాతో ఓడిపోయింది.  1952-53లో, అస్సాంను ఇన్నింగ్స్‌తో ఓడించి మొదటి విజయం సాధించారు.  ఇతర ఈస్ట్ జోన్ జట్లతో (బీహార్, అస్సాం, బెంగాల్ ) మాత్రమే ఆడిన ఒడిశా జట్టు, మొదటిసారి రంజీ ట్రోఫీ క్వార్టర్-ఫైనల్‌కు చేరుకుంది. 

2017-18 సీజన్ ముగిసే సమయానికి, ఒడిశా 296 రంజీ ట్రోఫీ మ్యాచ్‌లు ఆడింది. 64 మ్యాచ్‌లు గెలిచి, 106 ఓడిపోయారు. 126 డ్రా అయ్యాయి.

గత, ప్రస్తుత ఆటగాళ్ళు 
అంతర్జాతీయ క్రికెట్ ఆడిన ఒడిషా ఆటగాళ్ళు. బ్రాకెట్లలో తొలి మ్యాచ్ ఆడిన సంవత్సరం:

 దేబాశిష్ మొహంతి (1997)
 సంజయ్ రాల్ (1998)
 శివ సుందర్ దాస్ (2000)
 అన్షుమాన్ రాత్ (2014) ( హాంకాంగ్ కోసం అంతర్జాతీయ క్యాప్స్)

దేశీయ స్థాయిలో ప్రముఖ ఆటగాళ్లు:

 రష్మీ పరిదా
 ప్రవంజన్ ముల్లిక్
 రంజీబ్ బిస్వాల్
 బసంత్ మొహంతి
 బిప్లబ్ సామంత్రయ్
 గోవింద పొద్దార్
 నటరాజ్ బెహెరా

స్క్వాడ్ 
అంతర్జాతీయ క్యాప్‌లు ఉన్న ఆటగాళ్లు బోల్డ్‌లో జాబితా చేయబడ్డారు.

శిక్షకులు 
ఒడిశా క్రికెట్ జట్టులోని కోచ్‌ల జాబితాను క్రింద చూడవచ్చు

 దేబాశిష్ మొహంతి
 శివ సుందర్ దాస్
 సంజయ్ రాల్
 రంజీబ్ బిస్వాల్
 సంజయ్ కుమార్ సతపతి
 సుబిత్ బిస్వాల్
 మైఖేల్ బెవన్
 బల్వీందర్ సంధు
 సౌరజిత్ మహపాత్ర
 అబాకాష్ ఖతువా
 వసీం జాఫర్

మూలాలు 

భారతదేశం లోని దేశీయ క్రికెట్ జట్లు